Contingut
Índex 🔎︎

# Dreceres (accessibilitat del LibreOffice Math)

Podeu controlar el LibreOffice Math sense el ratolí.

## Inserció d'una fórmula directament

Si voleu inserir una fórmula en un document de text i sabeu com escriure-la correctament, podeu procedir de la manera següent:

1. Escriviu la fórmula al text.

2. Seleccioneu la fórmula.

3. Trieu l'ordre Insereix ▸ Objecte OLE ▸ Objecte fórmula.

## Inserció d'una fórmula mitjançant una finestra

- Si voleu usar la interfície del LibreOffice Math per a editar una fórmula, trieu l'ordre Insereix ▸ Objecte OLE ▸ Objecte fórmula sense haver seleccionat cap text.

- A la finestra d'ordres trobareu el cursor i podreu escriure la fórmula.

- Podeu compondre fórmules utilitzant la subfinestra Elements. Si no és oberta, obriu-la amb el menú Visualitza ▸ Elements.

- Si la subfinestra Elements ja és oberta, utilitzeu F6 per a canviar de la finestra d'ordres a la subfinestra Elements.

## Subfinestra Elements

#### Fletxa dreta o esquerra

Es mou, cap a la dreta o l'esquerra, a la categoria o funció següent.

#### Tecla de retorn

Selecciona una categoria (dins la secció de categories) o insereix una funció a la finestra Ordres (dins la secció de funcions).

#### Tab

Salta del primer element d'una categoria a la primera funció de la categoria.

#### Maj+Tab

Salta de l'últim element d'una categoria a l'última funció de la categoria.

Temes relacionats

Tecles de drecera de les fórmules

Dreceres (accessibilitat del LibreOffice)